# data[].attributes.body
Tai vieta žyminti deivės išnėrimo iš jūros gelmių vietą. Pasak legendos maudynės vandenyje, šioje vietoje, jaunina ir suteikia grožio.

# data[].attributes.headline
Cape Greco (natūraliai gamtos suformuoti urvai)

# data[].attributes.subject
Cape Greco (natūraliai gamtos suformuoti urvai)

# data[].attributes.body
Tai įspūdingo grožio kyšulys Kipro pietrytinėje dalyje. Kyšulį puošia baltų uolų atodangos ir supa turkio žydrumo jūra. Norint apžiūrėti kyšulį, galima jį apiplaukti ekskursijų laiveliu arba keliauti pėsčiomis.

# data[].attributes.body
Urano duktė Afroditė gimė iš baltutėlaitės jūrų putos netoli Kiteros salos. Lengvas, švelnus vėjelis atskraidino ją į Kipro salą. Tenai iš jūros bangų išnirusią meilės deivę apsupo jaunosios horos. Jos apgaubė ją auksu spindinčiais drabužiais ir papuošė plaukus kvepiančių gėlių vainiku. Vešliau pražysdavo gėlės ten, kur žengė Afroditė. Nuostabioji deivė atvyko į Olimpą. Džiugiai sveikino ją dievai. Nuo to laiko auksinė Afroditė, amžinai jauna, žavingiausia iš deivių, visada gyvena tarp Olimpo dievų.

# data[].attributes.body
Pasak legendos, Cape Greco iškyšulio oloje gyvena Ayia Napos jūrų pabaisa, kurią vietiniai žvejai dar vadina “To Filiko Teras”, kas išvertus reiškia “Draugiškoji pabaisa”. Nors šis padaras nėra niekada padaręs jokios žalos, tikima, kad būtent jis kartais suplėšydavo ir sunarpliodavo žvejų tinklus. Vietos laikraščiai mėgsta aprašinėti mistinius pabaisos, kuri buvo tituluota “Kipro Lochneso pabaisa” pasirodymus. Manoma, kad pabaisa yra krokodilo ir žalčio mišinys. Vis dėl to, nėra realių įrodymų, kad pabaisa egzistuoja, išskyrus vietinių legendas.

# data[].attributes.body
Pietinėje salos dalyje esanti Chirokitija – bene žymiausia Kipro archeologinė vietovė. Maroni upės slėnyje išlikę 7-4 tūkstantmečiais pr. Kr. buvusios neolito gyvenvietės liekanos. Tai viena geriausiai išlikusių to meto gyvenviečių. Joje galima išvysti cilindro formos pastatus, kuriuos iš vienos pusės juosė gynybinė siena, o iš kitų pusių supo upė. Manoma, jog Chirokitijoje gyveno iki 600 gyventojų.

# data[].attributes.body
Pietiniame Kipro salos krante, netoli Episkopi, esanti Kourion archeologinė vietovė – romėnų miesto griuvėsiai. Šioje vietovėje išlikę įspūdingos antikinės mozaikos, taip pat galima pamatyti romėnų pirčių, teatro bei gyvenamųjų pastatų liekanas, nekropolį. Ši pakrantė taipogi garsėja nuostabiais paplūdimiais.

# data[].attributes.body
Kipro sostinė ir didžiausias šalies miestas, Nikosija, 1963 m. buvo padalinta į dvi dalis: šiaurinę – turkišką ir pietinę – graikišką. Miesto simbolis – Selimiye mečetė, esanti turkiškoje miesto dalyje, kuri iki XVI a. buvo Šv. Sofijos katedra. Nikosijos senamiestį supa venecijiečių statyta gynybinė siena. Mieste įsikūrusiame Kipro archeologijos muziejuje saugoma įspūdinga šios salos archeologinių radinių kolekcija. Beje, kipriečiai Nikosiją vadina kitu vardu – Lefkosija.

# data[].attributes.body
Limasolis įsikūręs pietinėje pakrantėje ir yra antras pagal dydį miestas Kipre. Kasmet Limasolyje vyksta tradicinės šventės: karnavalas, vyno festivalis, senovės graikų dramos festivalis, Yermasogeia gėlių festivalis, Šekspyro naktys. Miesto paplūdimio ruožas driekiasi 16 km. Limasolio sritis garsėja kaip vyndarystės regionas. Limasolio senamiestyje, netoli senojo uosto, esančioje 14 a. pilyje veikia Kipro Viduramžių muziejus. Už keleto kilometrų nuo Limasolio esantis Amatusas buvo vienas seniausių karališkųjų miestų Kipre. Antikos laikais čia taipogi buvo svarbus Afroditės kulto centras. Šioje archeologinėje vietovėje išlikę Afroditės šventyklos, akropolio, forumo, uosto, miesto gynybinių sienų liekanos.

# data[].attributes.body
Šalies šiaurinėje pakrantėje, turkų pusėje įsikūrusią Kireniją verta aplankyti dėl dailaus senamiesčio, pasipuošusio baltutėliais namais. Mieste išlikęs istorinis uostas ir 7 a. statyta Kirenijos pilis, kurios viduje saugomas helenistinio laikotarpio laivas, iškeltas iš jūros dugno. Šiam laivui, kuris, kaip manoma, yra seniausias pasaulyje išlikęs laivas, jau daugiau nei 2200 metų. Greta esančio Pentadaktylos kalno viršūnėje stovi Agios Hilarion tvirtovė, o šio kalno papėdėje – gotikinis Bellapais vienuolynas.

# data[].attributes.body
Mėgstantiems natūralią gamtą Akamo pusiasalis yra tikras rojus. Čia galima leistis į žygius pėsčiomis, stebėti paukščius, tačiau bene įdomiausia pusiasalio vieta yra vaizdingasis Avako tarpeklis. Stačios tarpeklio uolos kylant nuo pajūryje esančio Toxeftra paplūdimio į viršų vis siaurėja ir sužavi visus čia apsilankiusius. Tarpeklis į salos gilumą įsirėžęs apie 4,5 km. Keliaujant šiuo maršrutu galima pasimėgauti tyla, kurią kartkartėmis prablaško besiganančių kalnų ožkų varpelių skambėjimas.